b'\n_START_ARTICLE_\nUndang-undang Toubon\n_START_SECTION_\nPrinsip\n_START_PARAGRAPH_\nUndang-undang Toubon telah diperkenalkan pada tahun 1992\xc2\xa0ke dalam Perlembagaan: "Bahasa Republik adalah Bahasa Perancis" (artikel 2). Sehubungan dengan itu, undang-undang ini digunapakai untuk memastikan hak warganegara\xc2\xa0Perancis dipelihara dalam sebarang urusan berkaitan dengan kertas urusan rasmi, yang berkaitan dengan\xc2\xa0kontrak bekerja\xc2\xa0dan yang berkaitan dengan persembahan produk kepada\xc2\xa0pengguna, panduan, arahan serta peringatan produk, menyuarakan pendapat dan apa-apa maklumat yang diterima adalah dalam Bahasa Perancis. Pada masa yang sama, undang-undang ini\xc2\xa0 juga telah mewujudkan kewajipan untuk menulis di dalam Bahasa Perancis. Hal ini juga secara tidak langsung menggantikan Undang-undang n\xe1\xb5\x92 51-46 gubalan pada 11 Januari 1951 yang mengutamakan\xc2\xa0pengajaran bahasa dan dialek tempatan, dikenali sebagai\xc2\xa0Undang-undang Deixonne. Undang-undang\xc2\xa0Toubon juga menyempurnakan undang-undang n\xe1\xb5\x92 75-1349 gubahan 31 Disember 1957 yang turut berkaitrapat dengan penggunaan Bahasa Perancis._NEWLINE_Undang-undang ini telah menerima kecaman oleh para pengulas dengan menamakannya sebagai "Undang-undang AllGood" yang berbaur\xc2\xa0peranggeris, diterjemahkan bersempena dengan nama penulis._NEWLINE_Walaubagaimanapun, Undang-undang Toubon telah dipinda untuk menghadkan ketegasan perlaksanaannya di hadapan\xc2\xa0Majlis Perlembagaan. Majlis Perlembagaan yang turut mengambilkira prinsip kebebasan berfikir dan bersuara, termaktub dalam perkara 11 Pengisytiharan Hak Asasi Manusia dan Kewarganegaraan, sebulat suara menentang\xc2\xa0undang-undang yang menentukan istilah yang tertentu dan tepat perlu digunakan oleh organisasi penyiaran\xc2\xa0televisyen atau radio , dan wajib digunakan oleh pihak swasta dalam semua kegiatan mereka yang berkaitan. Pengamal undang-undang boleh memantau\xc2\xa0perbendaharaan kata yang harus digunakan oleh\xc2\xa0perundangan\xc2\xa0orang awam , serta\xc2\xa0perundangan orang persendirian\xc2\xa0dalam menjalankan tugas misi dalam bidang\xc2\xa0perkhidmatan awam\xc2\xa0(undang-undang artikel 5).\n_START_SECTION_\nPemilihan penggunaan berbilang bahasa berbanding dwibahasa\n_START_PARAGRAPH_\nPerkara ke 4 memperuntukkan terjemahan daripada teks-teks tersebut hendaklah diterjemahkan ke dalam sekurang-kurangnya dua. Perlaksanaan langkah ini adalah sejajar dalam perihal pengangkutan antarabangsa yang dinyatakan dalam perkara 15 perintah n\xc2\xb0 95-240 3 Mac 1995, dengan pengecualian semasa pengisytiharaan darurat, dalam hal jabatan persempadanan, atau apabila terjemahan bahasa tersebut adalah berdasarkan negara berlepas atau ketibaan (pelaksanaan perintah 3 Mac 1995).\n_START_SECTION_\nRang undang-undang Philippe Marini\n_START_PARAGRAPH_\nPenggunaan Bahasa Inggeris dalam perniagaan telah menyebabkan sesetengah kes yang berkaitan dengan masalah komunikasi antara pihak pengurusan dan para pekerja, menyebabkan berlakunya maklumbalas beberapa kesatuan, terutama sejak tahun 2004. Terdapat syarikat telah didenda kerana telah menggunakan Bahasa Inggeris secara haram. Sebagai contoh, syarikat Amerika Syarikat,\xc2\xa0Sistem Perubatan GE\xc2\xa0telah didenda sebanyak euro 570 000 pada bulan Mac tahun 2006 kerana mengedar dokumen berbahasa Inggeris tanpa terjemahan Bahasa Perancis kepada pekerja-pekerja Perancis. Nasib yang sama turut dihadapi oleh syarikat\xc2\xa0NextiraOne\xc2\xa0dan Europ Assistance yang telah dikecam kerana memaksa pekerjanya menggunakan perisian Bahasa Inggeris tanpa terjemahan._NEWLINE_Ahli senat\xc2\xa0Philippe Marini\xc2\xa0(UMP) telah mengusulkan\xc2\xa0rang undang-undang\xc2\xa0yang bertujuan untuk menguatkuasakan undang-undang Toubon. Kertas cadangan ini telah dipersetujui\xc2\xa0secara tidak langsung dan sebulat suara oleh Dewan Senat pada tahun 2005, yang mempunyai\xc2\xa0 ketentuan disasarkan kepada syarikat perniagaan\xc2\xa0: tanggungjawab ketua syarikat untuk menyerahkan laporan persendirian tentang penggunaan Bahasa Perancis dalam syarikat perniagaan, perangkaan agenda\xc2\xa0jawatankuasa syarikat perniagaan\xc2\xa0dalam Bahasa Perancis, serta rakaman minit mesyuarat._NEWLINE_Rang undang-undang ini juga turut menyasarkan bidang\xc2\xa0teknologi maklumat dan komunikasi, contohnya seperti pesanan peringatan ralat.'